TIISTAINA 19. MAALISKUUTA 2019 PIDETYN AAMUPÄIVÄISTUNNON PÖYTÄKIRJA

(2020/C 334/02)

SISÄLTÖ

10. Onko talousmallimme yhteensopiva ilmastonmuutoksen kanssa? 5

11. Kiireellinen asia 1: Oikeusvaltioon Euroopan unionissa ja AKT-maissa liittyvät kysymykset ja haasteet 5

12. Uusiutuvien energialähteiden tuomat mahdollisuudet kestävän talouskehityksen aikaansaamiseksi AKT-maihin ja etenkin syrjäisille alueille. 6

13. Koulua käymättömien lasten ja nuorten määrän vähentäminen AKT-maissa 6

TIISTAINA 19. MAALISKUUTA 2019 PIDETYN AAMUPÄIVÄISTUNNON PÖYTÄKIRJA

Istunto avattiin klo 9.00

PUHETTA JOHTI: Joseph OWONA KONO

Yhteispuheenjohtaja

10. Onko talousmallimme yhteensopiva ilmastonmuutoksen kanssa?

Keskustelu ilman päätöslauselmaa YK:n ilmastosopimuksen entisen pääsihteerin Yvo de Boerin kanssa

Ilmastonmuutosta koskevan Yhdistyneiden kansakuntien puitesopimuksen (UNFCCC) entinen pääsihteeri Yvo de Boer avasi keskustelun ilman päätöslauselmaa aiheesta talousmallimme yhteensopivuus ilmastonmuutoksen kanssa toteamalla, että huolimatta siitä, että uusiutuvien energialähteiden kustannukset ovat laskeneet huomattavasti, hiilijalanjälkipäästöt ovat suuremmat kuin koskaan.

Hän keskittyi puheenvuorossaan siihen, mitä poliitikot voivat tehdä Pariisin sopimuksen panemiseksi tehokkaasti täytäntöön. Tähän mennessä 180 maata on allekirjoittanut sopimuksen, mutta vain 16 maata on määritellyt strategioita sen tavoitteiden saavuttamiseksi. Yksi syy tähän on se, että hallitukset pyrkivät poistamaan köyhyyttä edistämällä kasvua, ja teknologioista koituu usein etupainotteisesti korkeita kustannuksia. Hän ehdottaa, että poliittiset päättäjät pitävät kiinni investointien kestävyyden järjestelmällisestä arvioinnista ja että sekä yleisö että avunantajat tukevat taloudellisesti uusiutuvan energian tuottamiseen tarvittavaa teknologiaa koskevia etukäteisinvestointeja. Hyvä uutinen on se, että aiemmin vastahakoiset maat, kuten Kiina ja Intia, ovat edistymässä merkittävin harppauksin kohti kestävää taloutta.

Puheenvuorot: Alpha Ousmane (Burkina Faso), Theodor Dumitru Stolojan, Jo Leinen, Lucie Milebou-Aubusson (Gabon), Catherine Bearder, Halifa Baboucar Sallah (Gambia), Maria Heubuch, Michel Kamano (Guinea), Lídia Senra Rodríguez, Moses Cheboi (Kenia), Raphael Joseph Mhone (Malawi), Louis Joseph Manscour, Amadou Dioffo (Niger), Faumuina Liuga (Samoa), Carlos Zorrinho, Clifford Andre (Seychellit), Mathew Sahr Nyuma (Sierra Leone), Andre Misiekaba (Suriname), Michael Gahler, Ahamada Soukouna (Mali), Ana Rita Geremias Sithole (Mosambik), Price Cyprien (Haiti), Louis Michel, Domenico Rosa (Euroopan komissio).

Jäsenet olivat yhtä mieltä siitä, että nykyinen talousmalli, joka perustuu tavaroiden rajoittamattomaan kulutukseen, haittaa kestävää kehitystä ja vaarantaa ihmiskunnan selviytymisen. Siksi on erittäin tärkeää mukauttaa talousmallia tavalla, joka on yhteensopiva ilmastonmuutoksen ja kestävän kehityksen tavoitteiden kanssa.

11. Kiireellinen asia 1: Oikeusvaltioon Euroopan unionissa ja AKT-maissa liittyvät kysymykset ja haasteet

Sekä AKT-maiden että EU:n jäsenvaltioiden keskuudessa vallitsi selkeä yksimielisyys siitä, että oikeusvaltioperiaatteen kunnioittaminen on keskeistä jokaisessa hyvin toimivassa demokratiassa ja että se on avaintekijä ihmisoikeuksien ja vapauksien ylläpitämisessä.

Useat jäsenet käyttivät puheenvuoron oikeusvaltioperiaatteeseen kohdistuvista haasteista Euroopassa ja AKT-maissa – esimerkiksi kansalaisyhteiskunnan toimintamahdollisuuksien vähentämisestä, tiedotusvälineiden ja sananvapauden rajoituksista, valeuutisista ja populismista, asiattomasta ulkomaisesta vaikuttamisesta vaaleihin, korruptiosta ja hallitusten ja muiden viranomaisten vallan väärinkäytöstä.

Komorien edustaja esitti katsauksen maan tilanteesta ennen vaaleja ja huomautti demokraattisen avoimuuden puutteesta ja pyysi, että hänen tätä asiaa koskeva lausumansa merkittäisiin pöytäkirjaan.

Puheenvuorot: Alpha Ousmane (Burkina Faso), Frank Engel, Oumouri Mmadi Hassani Oumouri (Komorit), Juan Fernando Lopez Aguilar, Agnima Alain-Michel Lobognon (Norsunluurannikko), Halifa Baboucar Sallah (Gambia), Lídia Senra Rodríguez, Nicolas Bay, Michael Gahler, Clifford Andre (Seychellit), Julie Ward, Adjedoue Weidou (Tšad), Jacob L. Oulanyah (Uganda), Loius Michel, Marius Yaya Doumba (Kamerun), Domenico Rosa (Euroopan komissio).

Jäsenet korostivat, että on tärkeää lisätä yhteistyötä, jotta voidaan vastata näihin haasteisiin, ja säilyttää oikeusvaltion kunnioittaminen tulevassa EU-AKT-sopimuksessa.

Uusiutuvien energialähteiden tuomat mahdollisuudet kestävän talouskehityksen aikaansaamiseksi AKT-maihin ja etenkin syrjäisille alueille.

12.

Taloudellisen kehityksen, rahoituksen ja kaupan valiokunta

Yhteisesittelijät: Clifford Andre (Seychellit) ja Željana Zovko

Jäsenet ilmaisivat tyytyväisyytensä ajankohtaiseen mietintöön, joka koskee kohtuuhintaisen, luotettavan, kestävän ja nykyaikaisen energian saatavuutta kaikille ilmastotoimien ja Pariisin sopimuksen tavoitteiden mukaisesti. Mietinnössä ehdotetaan useita suosituksia ja innovatiivisia yhteistyötapoja EU:n ja AKT-maiden välillä AKT-kumppanien kestävän energiapotentiaalin kehittämiseksi erityisesti syrjäisillä alueilla. Siinä myös kehotetaan ottamaan laaja-alaiset huolenaiheet huomioon kaikilla politiikan aloilla ja mahdollistamaan uusiutuvan, kohtuuhintaisen ja tehokkaan energian saatavuus.

Puheenvuorot: Marius Yaya Doumba (Kamerun), Stefan Gehrold, Davy Victorien Yama (Keski-Afrikan tasavalta), Thierry Cornillet, Jo Leinen, Halifa Baboucar Sallah (Gambia), Michel Kamano (Guinea), Federico Abaga Ondo (Päiväntasaajan Guinea), Price Cyprien (Haiti), Lídia Senra Rodríguez, Moses Cheboi (Kenia), Raphael Joseph Mhone (Malawi), Joachim Zeller, Amadou Dioffo (Niger), Mauricia Thomas-Francis (Saint Lucia), Faumuina Liuga (Samoa), Norbert Neuser, Adjedoue Weidou (Tšad), Babiker Mohamed Tom Bakhit Dafaalla (Sudan), Maria Heubuch, Siaosi Ofa Ki Vahafolau Sovaleni (Tonga), Domenico Rosa (Euroopan komissio).

Yhteisesittelijät Clifford Andre ja Frank Engel, Željana Zovkon sijaisena, päättivät keskustelun.

Koulua käymättömien lasten ja nuorten määrän vähentäminen AKT-maissa

13.

Sosiaali- ja ympäristöasioiden valiokunta

Yhteisesittelijät: Joseph Yopy (Papua-Uusi-Guinea) ja Laura Agea

Yhteisesittelijä Joseph Yopy (Papua-Uusi-Guinea) esitteli mietinnön.

Paikallisilta rahoitusviranomaisilta saadun tuen hajauttaminen oli erittäin tärkeää koulunkäynnin keskeyttämisen välttämisessä. Tämä apu voisi näin saavuttaa eniten avun tarpeessa olevat koulut tehokkaammin. Nuorten kannustamiseksi siihen, etteivät he jätä koulua kesken, ehdotettiin myös muita ratkaisuja: asianmukaisen infrastruktuurin tarjoamisen lisäksi koulujen houkuttavuuden lisääminen tarjoamalla ilmaisia aterioita, liittämällä mukaan täydentäviä toimintoja, kuten urheilu, sekä asianmukaisten hygieniatarvikkeiden saatavuuden ja käymälöiden erottelun varmistaminen, jotta murrosikäiset tytöt eivät lopettaisi koulunkäyntiä häpeilyn vuoksi. Lisäksi korostettiin pakollisen alemman ja ylemmän perusasteen koulutuksen tarvetta sekä epävirallista oppimista, kuten kaikille tarkoitettua ammatillista koulutusta virallisen koulujärjestelmän sisällä ja ulkopuolella.

Puheenvuorot: Alpha Ousmane (Burkina Faso), Stefan Gehrold, Davy Victorien Yama (Keski-Afrikan tasavalta), Norbert Neuser, Agnima Alain-Michel Lobognon (Norsunluurannikko), Jomo M. Dlamini (Eswatinin kuningaskunta), Catherine Bearder, Halifa Baboucar Sallah (Gambia), Louis Michel, Ben Abdallah Banda (Ghana), Maria Heubuch, Price Cyprien (Haiti), Margaret Kamar (Kenia), Heather Mwiza Sibungo (Namibia), Amadou Dioffo (Niger), Lídia Senra Rodríguez, Faumuina Liuga (Samoa), Papa Babou Ndiaye (Senegal), Clifford Andre (Seychellit), Julie Ward, Mathew Sahr Nyuma (Sierra Leone), Adjedoue Weidou (Tšad), Michael R. Nyambuya (Zimbabwe), Sebastian Kopulande (Sambia), Domenico Rosa (Euroopan komissio).

Joseph Yopy (Papua-Uusi-Guinea), yhteisesittelijä, päätti keskustelun.

Aamupäivän istunnon päätteeksi yhteispuheenjohtaja Joseph Owona Kono kiitti yhteispuheenjohtaja Louis Micheliä tämän pitkäaikaisesta sitoutumisesta edustajakokoukseen. Yhteispuheenjohtaja Louis Michel kiitti läsnä olleita jäseniä ja korosti EU:n vastuuta AKT-maita kohtaan sekä päättäväisyyttään pysyä sitoutuneena näihin kysymyksiin senkin jälkeen, kun hän on lopettanut aktiivisen poliittisen toiminnan, sekä toivotti menestystä AKT-maiden ja EU:n välisissä tulevissa suhteissa.

(Istunto päättyi klo 13.03)